paragraph_text: Sezona Prvog razreda 1930. je osmo nogometno natjecanje za prvaka u Kraljevini SHS. Natjecateljski sustav je bio dvostruki ligaški sustav. Četvrto je prvenstvo koje se nije igralo po kup-sustavu. Pobijedila je zagrebačka Concordia, a lanjski prvak, splitski Hajduk, zauzeo je treće mjesto. Lanjski doprvak, beogradski BSK, zauzeo je četvrto mjesto. Najviše pogodaka je postigao Blagoje Marjanović iz BSK s 10 postignutih pogodaka. Sastav novog prvaka Concordije je tvorilo mnoštvo bivših HAŠK-ovih igrača.